﻿ARHIEPISCOPIA ORTODOXĂ ROMÂNĂ DIN CELE DOUA AMERICI BISERICA SFÂNTUL NICOLAE The Romanian Orthodox Archdiocese in the Americas - St Nicholas Romanian Church 45-03 48 Av Woodside NY, 11377; www stnicholaschurch net Cuviosul Iosif Isihastul in "Marturii din viata monahala", spune: "Ce este mai murdar decat mandria si ce este mai rau mirositor decat necuratii demoni? Cu toate acestea, ii lasi sa te murdareasca Este usor sa-i lasi sa vina si sa-ti strice toate zidurile de aparare Sa vedem, insa, cum vei reusi sa-i alungi! Este usor sa primesti gandurile rusinoase si murdare, dar sa vedem, dupa aceea, cum vei reusi sa te curatesti!" Si tot el mai zice: "Nimic altceva nu uraste mai mult Dumnezeu decat necuratia trupului, care vine din placerea cea fara de lege Acela care desfraneaza cu gandurile rusinoase, miroase tot ca un caine mort In timp ce acela care se lupta si isi pastreaza trupul curat si mintea neintinata de ganduri murdare, asa si rugaciunea lui se ridica la cer ca o tamaie bine mirositoare Am vazut in fapt ceea ce iti spun acum Nu exista alta jertfa mai bine mirositoare catre Dumnezeu ca neprihanirea trupului care se dobandeste cu lupta infricosatoare si cu sange Am multe de spus in legatura cu fericita neprihanire, ale carei roade le-am gustat, dar acum nici tu si nici surorile celelalte nu puteti sa le purtati Acum, un singur lucru va spun: chiar si hainele celor care sunt curati raspandesc mireasma de bun miros in toata incaperea unde se afla, ca un vas de mir Acesta este semn de la Dumnezeu pentru neprihanirea lor si pentru fecioria lor preasfintita " PROGRAMUL LITURGIC ÎN SĂPTĂMÂNA 6 – 12 IULIE 2015 Duminică 12 iulie: Utrenie și Sfânta Liturghie 8 30 AM Preot Paroh Marius Daniel Dumitrescu 718 784 4453 – fix ; 917 592 2571 – mobil EVANGHELIA DIN DUMINICA A CINCEA DUPA RUSALII n vremea aceea, trecând Iisus dincolo de mare, în ţinutul Gadarenilor, L-au întâmpinat doi demonizaţi ieşind din morminte, aceştia erau foarte cumpliţi, încât nimeni nu putea să treacă pe calea aceea Şi iată, au început să strige şi să zică: Ce ai cu noi, Iisuse, Fiul lui Dumnezeu? Ai venit aici mai înainte de vreme ca să ne chinuieşti? Departe de ei era o turmă mare de porci păscând Iar demonii Îl rugau, zicând: Dacă ne scoţi afară, trimite-ne în turma de porci Atunci El le-a zis: Duceţi-vă Iar ei, ieşind, s-au dus în turma de porci Şi îndată, toată turma s-a aruncat de pe ţărm în mare şi a pierit în apă Iar păzitorii au fugit şi, ducându-se în cetate, au spus toate cele întâmplate cu demonizaţii Şi, iată, toată cetatea a ieşit în întâmpinarea lui Iisus şi, văzându-L, L-au rugat să treacă din hotarele lor Şi, intrând în corabie, Iisus a trecut şi a venit în cetatea Sa ( Matei 8, 28 – 34, 9, 1) Interviu cu Patriarhul Pavle al Serbiei -Atunci când vine pelume, mica făptură plăpândă carese cheamă om se întristează şi începe să plângă Ştiinţa îşi are explicaţia ei pentru acest fenomen Noi însă am dori să cunoaştem părerea dumneavoastră în această privinţă: trebuie să vedem oare un simbol în acest prim strigăt careînsoţeştevenirea pe lume a unei noi vieţi? - Voi răspunde folosindu-mă de cuvintele pe care le-am auzit rostite de cineva, care cred că sunt valabile şi pentru timpurile noastre, şi pentru viitorime: „Când te-ai născut, toată lumea s-a bucurat, iar tu ai plâns Străduieşte-te să-ţi duci viaţa în aşa fel încât, când va veni sfârşitul, tu să te bucuri, şi ceilalţi să verse lacrimi " Aşa se cuvine să ne croim viaţa şi aşa se cuvine să şi-o croiască oricare om care cugetă temeinic la existenţa sa Să facem astfel încât la sfârşitul vieţii noastre să nu avem a ne căi că ne-am înşelat şi ne-am risipit-o zadarnic - Am intitulat aceasta serie de emisiuni „în timp ceîngerii dorm", gândindu-ne la copii, la aceste făpturi care ne fac să cugetăm la curăţie, nevinovăţie, bunătate Cum este oare cu putinţă ca astfel de făpturi plăpânde, curate şi bune să se preschimbe uneori în oameni în stare de cele mai mari rele? Ce stă la originea pornirilor rele la om: genetica sau factorii externi? - Este adevărat că există, aşa cum aţi spus, o influenţă şi o povară a eredităţii, a genelor, apoi a circumstanţelor vieţii, mai întâi familiale, apoi sociale Dar, până la urmă, totul depinde de fiecare ins Având această libertate a noastră, putem să ne purtăm aşa cum voieşte Dumnezeu, Care pentru aceasta ne-a creat, ca făpturi, adică vrednice de numele de om Dar putem să acţionăm şi în mod cu totul opus, aşa cum spune filosoful Bozidar Knezevic, atunci când afirmă că omul este o făptură care poate bucura şi pe Dumnezeu, şi pe diavol Lucrul acesta ne trimite la cuvintele lui Hristos: Ce-i va folosi omului dacă va câştiga lumea întreagă, dar sufletul său şi-l va pierde? Care va fi plata celui care se leapădă de sufletul său? Ce poate pune în locul sufletului? Despre aceasta este vorba Omul trebuie să fie conştient că nu are decât o singură viaţă de trăit şi că trebuie să se folosească cât mai bine de ea, gândindu-se la raţiunile pentru care Dumnezeu ne-a creat Ne-a creat ca să ne facă părtaşi la fericirea vieţii celei veşnice, în sânul împărăţiei Lui - Preafericirea Voastră, se pare însă că e lesnicioasă şi uşoară calea care duce la păcat, iar cea care duce la virtute este anevoioasă şi grea Biserica ne învaţă că există căi strâmte şi căi largi Care sunt acestecăi? - Dumnezeu cel Preaînalt ne spune dinainte că strâmtă şi anevoioasă este calea şi puţini sunt cei care merg pe ea Iar pentru că largă este calea ce duce la pierzare, mulţi sunt cei ce o află Că urmăm o cale sau alta depinde de noi Că nouă, aşa cum suntem, ne este mai lesne să umblăm pe calea păcatului, cea largă, decât pe calea cea strâmtă, ne-a tâlcuit un om de mare înţelepciune Cu adevărat, pe un drum care urcă nu se poate înainta fără trudă şi sudoare, fiindcă trebuie învinsă gravitaţia; dar când este să aluneci de pe un zid sau de pe un acoperiş, nu trebuie să faci vreun efort ca să cazi şi să pieri La ce-i foloseşte omului că toate-i sunt uşoare şi simple, dacă la sfârşit îl aşteaptă pieirea? Dacă am avut de întâmpinat greutăţi şi am făcut tot ceea ce se cuvenea să facem, nu vom avea niciodată de ce să ne căim Despre aceasta este vorba Cu adevărat, calea care duce către virtute este anevoioasă, şi Hristos ne-a spus că este aşa: Cine voieşte să vină după Mine, să-şi ia crucea şi să-Mi urmeze Mie Iar urmându-L pe Hristos, să ştim bine că vom avea de înfruntat încercări şi ispite, care nu se sfârşesc decât în împărăţia cerească, în fericirea din împărăţie - Preafericirea Voastră, nu este simplu să duci o viaţă cu adevărat întemeiată pe principiile creştine Credeţi că totaşa este şi pentru noi, cei caretrăim în lume? - Il avem pe Evanghelistul Ioan, care ne vorbeşte despre aceasta, iar poruncile lui Dumnezeu nu sunt greu de urmat Numai că nouă, în starea în care suntem, ni se par greu de împlinit De ce? Pentru că am dobândit deprinderi rele, care ne împovărează mult mai mult decât facerea de bine Dacă, de pildă, am deprins obiceiul de a fuma - drogul cel mai la îndemână -, devenim sclavii lui şi nu ne mai putem opri Dar nu este vorba numai de obişnuinţă, ci de faptul că este un drog care pătrunde în celule - căci, potrivit alcătuirii noastre, sângele şi oxigenul pătrund în plămâni şi se răspândesc în tot organismul -, şi fumătorul nu mai poate respira un aer curat De aceea, este foarte greu să scapi de relele deprinderi care pătrund în tine Hristos spune: Dacă ochiul tău te sminteşte, scoate-l şi aruncă-l de la tine, căci este mai bine să intri fără un ochi în împărăţia cerească, decât, având amândoi ochii, să mergi la moarte şi la pacat A te elibera de relele deprinderi, de păcate, este ca şi cum ţi-ai scoate un ochi ori ţi-ai tăia o mână E greu şi dureros de îndurat, pentru că săvârşim o silnicie contra propriei noastre firi Fiindcă ne-am deprins cu păcatele Trebuie, aşadar, să violentăm violenţa, ca să vorbim în limbaj modern, pentru a scăpa de această silnicie A fi creştin este întotdeauna cu putinţă, dar nu putem rămâne creştini în mod mecanic şi superficial, căci mai întâi trebuie să ne eliberăm de relele noastre deprinderi, apoi, cu multe strădanii, să dobândim bunele deprinderi - Preafericirea Voastră, vorbim adesea despre bine Totuşi, se întâmplă ca bunătatea să fie socotită totuna cu naivitatea şi prostia De fapt, scopul nu este numai să fii bun, ci să pui alături de acest concept şi alte valori - Domnul Iisus ne spune lucrul acesta: Vă trimit pe voi ca pe nişte oi în mijlocul lupilor Este o realitate că, trăind în această lume cufundată deplin în rău, creştinul se simte ca un miel printre lupi Mielul care se află între lupi este de două ori primejduit: întâi, că lupii se reped asupra lui şi-l sfâşie - dar Hristos nu pentru asta ne-a trimis în lume, ca să fim sfâşiaţi şi să pierim Apoi, că-i vine gândul că printre lupi nu se poate trăi decât purtându- se ca lupul şi începe să-şi ascută dinţii şi să-şi scoată ghearele, adică mielul învaţă să urle ca lupul şi se preschimbă în lup Dar, iarăşi, nu pentru asta ne-a trimis Hristos în lume Şi El ne dă soluţia: Fiţi aşadar înţelepţi ca şerpii şi blânzi ca porumbeii Iată că mintea şi înţelepciunea sunt ca un fel de ochi lăuntric, un ochi cu care putem privi, pe lângă ochii trupeşti cu care privim această lume, cum privesc muştele şi albinele cu miile lor de ochi Avem un văz lăuntric, pe care muştele şi albinele nu-l au şi nu se pot folosi de el, în timp ce noi putem Dar inteligenţa - acest văz lăuntric - este rece, raţiunea este rece, insensibilă In vreme ce bunătatea este caldă, afectuoasă, dar oarbă; după cum zice poporul: „Omul prea bun e om nebun " Dacă omul este bun, dar lipsit de minte, oricine se poate folosi de el ca să-l înşele Dar luând aminte la cuvintele lui Hristos: Fiţi înţelepţi ca şerpii şi blânzi ca porumbeii, realizăm că trebuie să sporim în înţelegere, dar deopotrivă şi în bunătate Aşa se menţine echilibrul minţii Bunătatea şi înţelepciunea sunt astfel bine cumpănite In Vechiul Testament (III Regi 3,l6-28) aflăm o istorisire despre două femei care, locuind în aceeaşi casă, au născut fiecare câte un prunc; într-o noapte, pruncul uneia dintre ele însă moare din neglijenţa mamei; aceasta pune pe furiş pruncul ei mort în patul celeilalte şi ia pruncul aceleia; sculându-se aceea, vede lângă ea pruncul mort, dar, uitându-se mai bine, îşi dă seama că nu este fiul ei Şi venind înaintea regelui, cere să i se facă dreptate Şi se certau între ele, spunând fiecare că al ei este pruncul viu, iar pruncul mort, al celeilalte Atunci regele porunceşte să se aducă o sabie şi să se taie pruncul cel viu în două, şi să se dea fiecărei femei câte o jumătate Insă femeia al căreia era cu adevărat copilul cel viu îi spune regelui: „Rogu-mă, domnul meu, daţi-i ei acest prunc viu şi nu-l omorâţi!" - căci i se rupea inima de mila fiului ei Atunci regele a zis: „Daţi-i acesteia copilul cel viu, că aceasta este mama lui!" Oare nu era dreaptă hotărârea dintâi, să i se dea fiecăreia câte o jumătate? Dar aşa cum spune adagiul latin: Summum jus, summa injuria (Suprema dreptate este o supremă nedreptate) O dreptate absolută se preschimbă uşor în nedreptate, mai ales atunci când se şi aplică - Preafericirea Voastră, tocmai aţi vorbit despre această „jumătate" a fiecăreia Or, de-a lungul vieţii, fiecare dintre noi îşi caută „jumătatea", adică dragostea Biserica înfăţişează căsătoria ca una dintre Sfintele Taine, iar Sfânta Scriptură spunecă bărbatul şi femeia suntun singur trup (Facerea 2, 24) Ceînseamnă lucrul acesta, mai precis? - Aceasta înseamnă că cei doi sunt complementari din punct de vedere fizic, dar sunt două personalităţi independente Iubirea este cea care trebuie să menţină unitatea căsniciei Nu mă gândesc numai la iubirea fizică, ci la iubirea creştină care îi uneşte pe cei doi, care duce la naşterea de prunci, iubirea despre care Apostolul Pavel spune că nu se stinge niciodată Prorociile încetează şi pier, pentru că devin realitate; iubirea dăinuie, pentru că nu este nimic mai presus de ea în care să se schimbe Credinţa se preschimbă şi ea în vederea celor crezute, nădejdea, în vederea celor nădăjduite, dar iubirea nu se schimbă şi nu se preschimbă, ci dăinuie veşnic - căci Dumnezeu este iubire, iar cine rămâne în iubire, rămâne întreg în Dumnezeu E vorba, fireşte, de iubirea cea desăvârşită, spre care trebuie să tindem necontenit Dar dacă nu ne-am face un ţel din desăvâşirea aceasta, cum ne-am putea apropia de ea? (continuare in numarul viitor)